Blas Infante Pérez de Vargas, naixito de Casares (provincia de Malaga, Andalucía) o 5 de chulio de 1885 y muerto asasinato por melitants de Falange Española l'11 d'agosto de 1936 en a carretera enta Carmona, en Sevilla (provincia de Sevilla, Andalucía), chunto con atras dos presonas, estió un churista y politico andaluz establidor d'o muderno nacionalismo andaluz y considerato oficialment en o preambulo d'o Estatuto d'autonomía d'Andalucía de 1980 como o Pai d'a Patria andaluza. Dimpués d'o suyo asasinato, en 1940, o Tribunal de Responsabilidades Políticas establito por o franquismo li condenó a pena de muerte y tamién condenó a la suya familia a pagar una multa por as actividatz politicas de Blas Infante.